CELEX: C2006/074/20
Language: fi
Date: 2006-03-25 00:00:00
Title: Asia C-57/06 P: Elisabetta Righinin  2.2.2006  tekemä valitus Euroopan yhteisöjen ensimmäisen oikeusasteen tuomioistuimen (viides jaosto) asiassa T-145/04, Elisabetta Righini vastaan Euroopan yhteisöjen komissio,  15.11.2005  antamasta tuomiosta

25.3.2006   
            
            
               FI
            
            
               Euroopan unionin virallinen lehti
            
            
               C 74/11
            
         Elisabetta Righinin 2.2.2006 tekemä valitus Euroopan yhteisöjen ensimmäisen oikeusasteen tuomioistuimen (viides jaosto) asiassa T-145/04, Elisabetta Righini vastaan Euroopan yhteisöjen komissio, 15.11.2005 antamasta tuomiosta
   (Asia C-57/06 P)
   (2006/C 74/20)
   Oikeudenkäyntikieli: ranska
   Elisabetta Righini, edustajanaan avocat Eric Boigelot, on tehnyt 2.2.2006 Euroopan yhteisöjen tuomioistuimessa valituksen Euroopan yhteisöjen ensimmäisen oikeusasteen tuomioistuimen (viides jaosto) asiassa T-145/04, Elisabetta Righini vastaan Euroopan yhteisöjen komissio, 15.11.2005 antamasta tuomiosta.
   Valittaja vaatii, että yhteisöjen tuomioistuin
   
               1)
            
            
               ottaa valituksen tutkittavaksi ja toteaa sen perustelluksi ja näin ollen
            
         
               2)
            
            
               kumoaa Euroopan yhteisöjen ensimmäisen oikeusasteen tuomioistuimen asiassa T-145/04, Righini vastaan komissio, 15.11.2005 antaman tuomion
            
         
               3)
            
            
               ratkaisee kyseisen asian itse ja hyväksyy valittajan asiassa T-145/04 nostaman alkuperäisen kanteen, jonka mukaan tuomioistuimen on
               
                           —
                        
                        
                           kumottava komission tekemät päätökset, joilla valittaja on hänen tullessaan palvelukseen sijoitettu palkkaluokkaan A*8/3 (entinen A 7/3) väliaikaisena toimenhaltijana ja sitten koeaikaisena virkamiehenä ja jotka on annettu valittajalle tiedoksi 27.5.2003 ja 30.6.2003
                        
                     
                           —
                        
                        
                           kumottava 21.1.2004 tehty nimenomainen päätös, joka on annettu tiedoksi 23.1.2004 ja jolla on hylätty valittajan hallinnollinen valitus, joka kirjattiin 14.8.2003 viitenumerolla R/485/03
                        
                     
                           —
                        
                        
                           velvoittaa joka tapauksessa vastaajan korvaamaan oikeudenkäyntikulut.
                        
                     
         Oikeudelliset perusteet ja pääasialliset perustelut
   Valitusperusteet koskevat Euroopan yhteisön tuomioistuimen perussäännön 58 artiklan mukaisesti yhteisön oikeuden rikkomista ja ensimmäisen oikeusasteen tuomioistuimessa käydyssä oikeudenkäynnissä ilmenneitä, valittajan edun vastaisia sääntöjenvastaisuuksia.
   Valittaja riitauttaa annetun tuomion niiltä osin kuin siinä hylätään kanneperuste, joka koskee perussäännön 31 artiklan 2 kohdan ja vuoden 1983 päätöksen rikkomista, hallinnollisen oppaan noudattamatta jättämistä ja ilmeistä arviointivirhettä, ja väittää, että kyseiseen tuomioon sisältyy oikeudellisia virheitä, se on virheellisesti perusteltu ja ristiriitainen ja että asiakirja-aineistoon sisältyvä näyttö on otettu siinä vääristyneellä tavalla huomioon.